Calixto Garcia gikk med i Carlos Manuel de Céspedes d.e.s opprør mot Spania i 1868 og ble raskt en av lederne for Los Mambies. I fem år kjempet han med suksess mot spanjolene, men i september 1873 ble han og 16 andre gerilja-krigere overrasket av spanske tropper på over 500 mann. Da han skjønte at de ville tape for overmakten og for å unngå å bli fengslet, stakk han pistolen med sin siste kule i munnen og trakk av. Kulen gikk imidlertid ikke inn i hjernen, men kom ut i pannen. Dermed overlevde Garcia, men skulle for resten av livet bli plaget med hodepine. Han ble sendt til Spania og satt i fengsel til fredsavtalen ble undertegnet i 1878 mellom cubanske opprørere og Spania.